b'\n_START_ARTICLE_\nNuorten toimintakeskus Happi\n_START_PARAGRAPH_\nNuorten toimintakeskus Happi on Helsingin kaupungin nuorisoasiainkeskuksen yll\xc3\xa4pit\xc3\xa4m\xc3\xa4 nuorten toimintakeskus. Se sijaitsee Helsingiss\xc3\xa4, osoitteessa S\xc3\xb6rn\xc3\xa4isten rantatie 31, entisiss\xc3\xa4 Merikiidon tiloissa. Se sai nimens\xc3\xa4 nimikilpailun tuloksena helmikuussa 2009._NEWLINE_Happi on tarkoitettu helsinkil\xc3\xa4isten 15\xe2\x80\x9329-vuotiaiden nuorten tilaksi. Hapen tilat ovat kooltaan 3\xc2\xa0500\xc2\xa0m\xc2\xb2. Talossa on nelj\xc3\xa4 kerrosta. Hapessa on useampi toimija. Hapen tiloissa toimivat Narrin n\xc3\xa4ytt\xc3\xa4m\xc3\xb6, HattuMedia, Helsinki Freedom Records, Pelitalo, My\xc3\xb6t\xc3\xa4tuulessa-hanke, Kahvila Vety, V\xc3\xa4rkk\xc3\xa4\xc3\xa4m\xc3\xb6, Nuorten \xc3\x84\xc3\xa4ni -toimitus, Skrappi, Sankarit-toiminta, monistamo, lainaamo, nuorisoasiainkeskuksen vapaaehtoistoiminta ja suomenkielisen ty\xc3\xb6v\xc3\xa4enopiston kuvataidekeskus._NEWLINE_Hapen s\xc3\xa4\xc3\xa4nn\xc3\xb6t on m\xc3\xa4\xc3\xa4ritelty toimintakeskuksen perustuslaissa. Perustuslaki s\xc3\xa4\xc3\xa4dettiin yhdess\xc3\xa4 nuorten kanssa Hapen Valtiop\xc3\xa4ivill\xc3\xa4 22.\xe2\x80\x9323.8.2009.'